Diari Oficial de la Generalitat Valenciana


Sumari del DOGV 5240, del 18-04-2006 (2006/3737)

RESOLUCIÓ de 28 de març de 2006, del director de l'Institut Cartogràfic Valencià, per la qual es fa pública la Convocatòria del .I Premi Cartografia i Territori Pare Tosca. per a projectes de fi de carrera i tesi sobre cartografia 3D, teledetecció i ordenació del territori.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3737


Data del document
:   28-03-2006

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià
    * ordenació del territori
    * cartografia
    * distinció honorífica
    * teledetecció
    * premi cultural

RESOLUCIÓ de 28 de març de 2006, del director de l'Institut Cartogràfic Valencià, per la qual es fa pública la Convocatòria del .I Premi Cartografia i Territori Pare Tosca. per a projectes de fi de carrera i tesi sobre cartografia 3D, teledetecció i ordenació del territori. [2006/X3737]  
L'Institut Cartogràfic Valencià, com a organisme autònom de caràcter mercantil, adscrit a la Conselleria de Justícia, Interior i Administracions Públiques, té com a objectius, l'impuls, la coordinació i el foment de les tasques de desenvolupament cartogràfic, fotogramètric, geodèsic, topogràfic i de qualsevol altra tecnologia geogràfica en l'àmbit de les competències de la Generalitat Valenciana.  
Des de l'Institut Cartogràfic Valencià es considera important implicar-se en el món universitari per mitjà del reconeixement i estímul de l'activitat dels alumnes que cursen estudis relacionats amb els objectius de l'Institut.  
Amb l'objectiu de dinamitzar esta activitat, el Consell rector de l'Institut Cartogràfic Valencià va acordar en la seua reunió de 17 de maig de 2005, la creació dels premis de .Cartografia i Territori Pare Tosca, dirigits als alumnes que hagen presentat el Projecte de Fi de Carrera o Tesi en qualsevol Universitat de la Comunitat Valenciana en l'últim any acadèmic. Els premis convocats ofereixen l'oportunitat d'incentivar els treballs relacionats amb els objectius de l'Institut Cartogràfic Valencià així com la possibilitat d'oferir suport tècnic al guanyador perquè puga desenvolupar el seu projecte dins de l'Institut.  
Per tot això, i en execució de l'Acord del Consell rector de l'Institut Cartogràfic Valencià de 17 de maig de 2005, resolc:  
1. Objecte   
És objecte de la present resolució la convocatòria del .I Premi de Cartografia i Territori Pare Tosca., dirigit a reconéixer i estimular la creació tècnica, l'enginy i l'esforç en la realització de Projectes de Fi de Carrera o Tesi relacionada amb la Cartografia 3D, la Teledetecció i l'Ordenació del Territori.  
2. Publicitat  
Esta convocatòria es publicarà en el Diari Oficial de la Generalitat Valenciana i serà remesa a les universitats de la Comunitat Valenciana, estant disponible a més en la pàgina web del ICV. (http://www.gva.es/icv).  
3. Condiciones de participació  
Els participants hauran de complir els requisits previstos en l'article 13 de la Llei 38/2003, de 17 de novembre, General de Subvencions i a més hauran de complir:  
a) Ser autors dels treballs que opten al premi  
b) Haver estat matriculat en qualsevol de les carreres oficials, de primer o segon cicle, de les universitats ubicades a la Comunitat Valenciana, o haver realitzat el curs d'especialització o postgrau per al que va presentar el treball en una Universitat de la Comunitat Valenciana.   
c) Haver aprovat el corresponent treball durant el curs acadèmic 2005-2006.  
4. Contingut dels treballs.  
Els projectes o tesi hauran de versar sobre Cartografia 3D, Teledetecció o Ordenació del Territori i podran presentar-se en qualsevol de les dos llengües oficials de la Comunitat Valenciana.  
5. Requisits dels treballs.  
5.1. Els treballs hauran d'haver sigut prèviament aprovats per les respectives escoles o facultats universitàries  
5.2. Haver sigut realitzat per un autor que complisca els requisits inclosos en el punt 2  
5.3. No haver sigut prèviament publicat.  
5.4. Es presentarà una còpia del projecte o tesi en format digital, compatible amb Microsoft Office 2000.  
5.5. El treball es presentarà amb els mateixos formats i extrems amb els que ha obtingut en la seua escola o facultat universitària la validesa com a treball de fi de carrera, tesina, etc. No s'introduiran simplificacions ni ampliacions o cap addició  
5.6. Els treballs presentats en una altra llengua diferent de les oficials de la Comunitat Valenciana hauran de presentar-se degudament traduïts en la seua totalitat  
6. Exclusions.  
6.1. Queden excloses les tesis doctorals, no així els treballs d'investigació de tercer cicle realitzats per a obtindre la suficiència investigadora.  
6.2. Queden exclosos els treballs firmats col·legiadament per més d'un autor.  
7. Presentació de sol·licituds, formalització i termini de les mateixes  
Per a optar al premi, els interessats hauran de remetre les seues sol·licituds, en la seu de l'Institut Cartogràfic Valencià, av. dels Tarongers s/n, Edifici Instituts IV, UPV, València 46358., segons model que figura com a annex I a la present resolució, acompanyada de:   
1. Currículum vitae.   
2. Exemplar del treball que opte al premi, en dos exemplars.   
3. Certificació de l'escola universitària o facultat corresponent, de la seua aprovació com a projectes i tesines de fi de carrera i treballs de fi de curs i expressiva de la data en què va tindre lloc i la qualificació obtinguda si és el cas.   
7.1. El termini de presentació s'estendrà des de l'endemà de la publicació de la convocatòria en el Diari Oficial de la Generalitat Valenciana, fins a l'1 d'octubre de 2006.  
7.2. Finalitzat el termini de presentació i abans de l'1 de desembre 2006, es procedirà a la valoració i selecció dels finalistes, publicant-se els mateixos en el tauler d'anuncis de l'Institut Cartogràfic Valencià i en la seua pàgina web. A partir d'eixe moment, els participants no seleccionats podran retirar els treballs presentats.  
7.3. Els exemplars presentats pels finalistes, quedaren depositats en la biblioteca de l'Institut Cartogràfic Valencià, per a incrementar els seus fons documentals.  
8. Procediment i forma de concessió.  
8.1. L'òrgan competent per a l'ordenació i instrucció serà el director de l'Institut Cartogràfic Valencià, sent competent per a resoldre la concessió del premi, el president del Consell rector de l'Institut Cartogràfic Valencià.  
8.2. El jurat elevarà el seu veredicte al director del ICV, fent constar en el mateix els criteris que han sigut valorats en l'elecció de l'obra guanyadora, així com la ponderació dels mateixos.  
8.3. Amb anterioritat a què l'òrgan instructor eleve proposta de resolució de concessió, haurà de sol·licitar al premiat que acredite, de conformitat amb l'article 14 de la Llei 38/2003, de 17 de novembre, General de Subvencions, que es troba al corrent en el compliment de les seues obligacions tributàries i enfront de la Seguretat Social.  
9. Veredicte del jurat  
9.1. El jurat estarà integrat per:  
President: El director de l'Institut Cartogràfic Valencià.  
Vocals:  
. Dos representants de les universitats valencianes.  
. Dos representants de l'empresa privada.  
. Dos representants d'Institucions Oficials de la Comunitat Valenciana.   
. Un funcionari de l'Institut Cartogràfic Valencià, amb veu però sense vot, que actuarà com a secretari.  
9.2. El jurat tindrà facultats per a resoldre tots els dubtes que apareguen en la interpretació de les bases.  
9.3. La fallada del jurat es donarà a conéixer el 21 de desembre de 2006.  
9.4. Criteris de valoració:   
El Jurat seleccionarà d'entre els treballs presentats, els finalistes seguint els criteris següents:  
a) Originalitat i creativitat del projecte.  
b) Innovació tecnològica.  
c) Rigor.  
d) Aplicabilitat pràctica.  
e) Qualitat de la presentació.  
f) Viabilitat tècnica i econòmica del projecte amb la documentació presentada.  
El Jurat podrà decidir declarar desert el premi si considera que cap dels treballs presentats és mereixedor del mateix.  
El secretari del jurat haurà d'alçar acta amb el veredicte complet del premi. Esta Acta haurà de ser firmada de conformitat per tots els membres del Jurat.  
10. Premi.  
El premi té una dotació econòmica de dos mil dos-cents cinquanta euros (2.250 euros), que es finançarà a càrrec de la línia de subvenció SE000931, aplicació 52.76.012.85.9.  
El premi està distribuït de la manera següent:  
. Alumne autor del Projecte o Tesi: Mil cinc-cents euros (1.500,00 euros).  
. Tutor del Projecte o Tesi: set-cents cinquanta euros (750,00 euros).  
Les quantitats corresponents al premi estan subjectes a la normativa fiscal vigent.  
Si a juí del Jurat el treball reuneix les característiques necessàries, l'Institut Cartogràfic Valencià permetrà al guanyador la utilització de les seues instal·lacions tècniques durant un període de nou mesos a fi de permetre el desenvolupament del projecte.  
11. Publicació i publicitat  
1. L'Institut Cartogràfic Valencià es reserva la possibilitat d'editar íntegrament i en exclusiva el contingut del Projecte o Tesi en el termini dels dotze mesos següents a l'adjudicació del premi pel Jurat, sense satisfer per això cap quantitat en concepte de drets d'autor. Transcorregut el dit termini, el seu autor podrà editar-ho pel seu compte. També podrà proposar la publicació als que no hagen obtingut el premi i hagen aportat un projecte o tesi.  
2. Els premiats podran fer publicitat de la dita condició en capçaleres, anuncis i memòries, especificant l'any en què van ser premiats, així com a publicar o difondre la concessió del premi en qualsevol mitjà de comunicació.  
12. Aplicació de les bases.  
La participació en la present convocatòria implica l'acceptació íntegra de les seues bases i de la decisió del jurat, a què correspondrà resoldre quants dubtes i reclamacions es presenten, i les decisions de la qual seran inapel·lables.  
13. Recursos  
Contra les bases de la present convocatòria, es podrà interposar potestativament recurs de reposició davant el mateix òrgan que l'ha dictat, en el termini d'un mes comptat des de l'endemà de la publicació, o bé directament recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puguen interposar qualsevol altre que estimen pertinent.  
València, 28 de març de 2006.. El director: Emilio Forcén Tárrega.